વિચારવા જેવી વાત છે વિરોધના રીતની, વિરોધની પાકટતાની, વિરોધનું ઘનત્વ કેવું-કેટલું જાળવ્યું એની. ભારતની લોકશાહીમાં યુપી, ત્રિપુરા વગેરેના મતદારોને ગધેડા માનનાર ખચ્ચરો સમજી લે કે કઈ ચૂંટણીમાં કોણ જીત્યું-હાર્યું એ વાત એની જગ્યાએ, પણ પ્રજા નક્કી કરે એ જ ખરું. મીડિયા કે અમુક ચુનંદા અક્કલવાનો ચૂંટીને લોકસભા ભરે એને લોકશાહી ના કહેવાય. સરમુખત્યારશાહી ‘ને ફાસીવાદ વગેરેના ડાકલા વગાડનારાએ આ મૂળભૂત વાત સ્વીકારી લેવી જોઈએ કે ભારતની ચૂંટણીમાં ‘વી, ધ પીપલ’ના મતે જ સરકાર બનશે, વિપક્ષ બનશે.